ขอคำแนะนำหน่อย พอร์ตเกษียณของบัฟเฟตต์แบ่งออกเป็น 2 ส่วน ได้แก่อะไรบ้าง อย่างไร
พอร์ตเกษียณของบัฟเฟตต์แบ่งออกเป็น 2 ส่วน ได้แก่

90% ลงทุนในกองทุนดัชนีที่มีค่าธรรมเนียมต่ำอย่างดัชนี S&P500
10% ลงทุนในพันธบัตรรัฐบาลระยะสั้นที่มีความปลอดภัยและมั่นคง
บัฟเฟตต์แนะนำว่าสำหรับพอร์ตเกษียณ ให้นำเงิน 90% ไปลงทุนในกองทุนดัชนีที่มีค่าธรรมเนียมต่ำ โดยบัฟเฟตต์แนะนำให้ลงทุนในกองทุนดัชนี S&P500 ซึ่งเป็นดัชนีที่ติดตามหุ้นของบริษัทขนาดใหญ่ 500 บริษัทในสหรัฐฯ และอีก 10% นำเงินไปลงทุนในพันธบัตรรัฐบาลระยะสั้น ซึ่งแม้ว่าอัตราดอกเบี้ยจะค่อนข้างต่ำ แต่ก็มีความมั่นคงและปลอดภัยเมื่อเทียบกับการลงทุนในสินทรัพย์อื่น ๆ

นอกจากนี้บัฟเฟตต์ยังแนะนำอีกว่าควรหลีกเลี่ยงกองทุนที่มีค่าธรรมเนียมสูง เพราะค่าธรรมเนียมกองทุนจะมีผลต่อผลตอบแทนในระยะยาวเป็นอย่างมาก ซึ่งจะทำให้ผลตอบแทนที่ได้เรารับลดลงเมื่อเทียบกับกองทุนที่มีค่าธรรมเนียมต่ำกว่า ดังนั้นกองทุนดัชนีจึงเหมาะกับการลงทุนในระยะยาวอย่างแผนเกษียณ

อ่านเพิ่มเติม Active vs. Passive Fund ค่าธรรมเนียมมีผลมากแค่ไหน?

อย่างไรก็ตาม กลยุทธ์ 90/10 ของบัฟเฟตต์อาจจะเหมาะกับนักลงทุนที่สามารถรับความเสี่ยงได้สูง หรือนักลงทุนที่อายุยังไม่มาก เนื่องจากหากเกิดภาวะเศรษฐกิจถดถอยส่งผลกระทบต่อตลาดหุ้น นักลงทุนที่อายุยังไม่มากจะยังมีเวลาปรับปรุงแก้ไขแผนการลงทุนก่อนเกษียณอายุ ในขณะที่หากเป็นนักลงทุนที่เหลือเวลาไม่มากก่อนเกษียณอายุอาจปรับปรุงแก้ไขพอร์ตการลงทุนไม่ทันการณ์ ทั้งนี้เราสามารถปรับกลยุทธ์การลงทุนให้เหมาะกับเป้าหมายและความเสี่ยงที่ยอมรับได้ เพื่อให้แผนเกษียณของเรามีประสิทธิภาพและสำเร็จลุล่วงไปได้ตามที่ตั้งใจ

ใครที่อยากวางแผนเกษียณแต่ยังไม่รู้ว่าจะเริ่มต้นอย่างไรดี หรืออยากมีตัวช่วยที่มาทำให้การวางแผนเกษียณเป็นเรื่องง่ายยิ่งขึ้น ลองให้ “FINNOMENA Goals Navigator™” ช่วยคุณกับนวัตกรรมที่มาพร้อมกับบริการวางแผนลงทุนจัดพอร์ตระดับโลกหนึ่งเดียวในประเทศไทยที่ทาง FINNOMENA และ Franklin Templeton ร่วมมือกันพัฒนาและออกแบบ เพื่อตอบโจทย์ทุกไลฟ์สไตล์และเป้าหมายการลงทุน
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน